52. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 837 της 31/31 Δεκ. 1974 (ΦΕΚ Α΄ 378) Περί της συνθέσεως της Επιτροπής της προβλεπομένης υπό του άρθρ. 4 παρ. 1 του Ν.Δ. 76/1974 «περί επαναφοράς απολυθέντων ή εξαναγκασθέντων εις παραίτησιν υπαλλήλων, αποκαταστάσεως υποβιβασθέντων και ρυθμίσεως συναφών θεμάτων», προκειμένου περί προσωπικού του Νομικού Συμβουλίου του Κράτους. Έχοντες υπ’ όψει: 1.Την διάταξιν της παρ. 2 του άρθρ. 4 του Ν.Δ. 76/1974 «περί επαναφοράς απολυθέντων ή εξαναγκασθέντων εις παραίτησιν υπαλλήλων, αποκαταστάσεως υποβιβασθέντων και ρυθμίσεως συναφών θεμάτων». 2.Τας διατάξεις του Π.Δ. 677/1974 «περί συνθέσεως της Επιτροπής της προβλεπομένης υπό της παρ. 1 του άρθρ. 4 του Ν.Δ. 76/1974 κλπ.». 3.Την υπ’ αριθ. 753/1974 γνωμοδότησιν του Συμβουλίου της Επικρατείας, προτάσει του Ημετέρου Υπουργού παρά τω Πρωθυπουργώ, απεφασίσαμεν και διατάσσομεν: Άρθρον μόνον.-Ειδικώς προκειμένης κρίσεως του προσωπικού του Νομικού Συμβουλίου του Κράτους από του βαθμού του Νομικού Συμβούλου και άνω η κατ’ άρθρ. 4 παρ. 1 του Ν.Δ. 76/1974 (τόμ. 2Β σελ. 422,08) επιτροπή, παρά τω Υπουργείω των Οικονομικών, συντίθεται δι’ αποφάσεως του Υπουργού των Οικονομικών εκ τριών μελών, λαμβανομένων α)εκ του Προέδρου του Συμβουλίου της Επικρατείας ή του Αρείου Πάγου ή του Ελεγκτικού Συνεδρίου ως Προέδρου και β)εκ δύο εκ των Αντιπροέδρων των αυτών ως άνω Σωμάτων. Ο Πρόεδρος και τα μέλη της Επιτροπής δύνανται να προέρχωνται εκ του αυτού ή εκ διαφόρων σωμάτων. Δια της αποφάσεως του Υπουργού των Οικονομικών ορίζονται και τρεις αναπληρωταί εκ των ανωτέρω αναφερομένων. Χρέη Γραμματέως εκτελεί ο Γραμματεύς του Δικαστηρίου, εκ του οποίου προέρχεται ο Πρόεδρος της Επιτροπής. Κατά τα λοιπά ως προς την λειτουργίαν της Επιτροπής και την ενώπιον ταύτης διαδικασίαν εφαρμόζονται αι διατάξεις του Π.Δ. 677 της 8ης Οκτ. 1974 (Φ.Ε.Κ.τ.Α΄/295/74) «περί συνθέσεως της Επιτροπής της προβλεπομένης υπό της παρ. 1 του άρθρ. 4 του Ν.Δ. 76/74 κλπ.» (τομ. 2Β σελ. 422,13). Εις τον Ημέτερον Υπουργόν παρά τω Πρωθυπουργώ, ανατίθεμεν την δημοσίευσιν και εκτέλεσιν του παρόντος. Σελ. 290,20(β) Τεύχος 606-Σελ. 4 